ศูนย์วิจัยกสิกรฯ ปรับเป้า GDP ปีนี้เป็นโต 3.3% รับมาตรการกระตุ้นเศรษฐกิจ
ศูนย์วิจัยกสิกรฯ ปรับเป้า GDP ปีนี้เป็นโต 3.3% จากเดิม 3% รับมาตรการกระตุ้นเศรษฐกิจ-บริโภคภาครัฐโต,เกษตร-ส่งออกฟื้น - คาดปี 60 เศรษฐกิจไทยโตใกล้เคียงปีนี้
28 ก.ย. 2559

ศูนย์วิจัยกสิกรไทย ปรับประมาณการเศรษฐกิจ (GDP) ไทยในปี 59 เติบโตเพิ่มเป็น 3.3% จากเดิมคาดว่าจะเติบโตในระดับ 3% เนื่องจากการบริโภคภาคเอกชนมีแรงหนุนจากมาตรการกระตุ้นเศรษฐกิจ และรายได้เกษตรกรที่เริ่มดีขึ้น รวมทั้งการบริโภคภาครัฐเพิ่มขึ้นจากงบกลางปี และการส่งออกติดลบน้อยลง ขณะที่ปัจจัยลบคือ การลงทนภาคเอกชนยังขับเคลื่อนได้ช้า และเงินเฟ้อปรับตัวลดลงตามทิศทางราคาน้ำมันที่ฟื้นตัวอย่างช้า ๆ
อย่างไรก็ตาม คาดว่าการเติบโตของเศรษฐกิจในช่วงโค้งสุดท้ายปี 59 มีแนวโน้มชะลอตัวมาที่ 3.2% ส่วนหนึ่งเป็นผลจากฐานที่สูงในไตรมาส 4/58  (ที่มีหลายปัจจัยเร่งการใช้จ่าย) และการท่องเที่ยวมีแนวโน้มเติบโตชะลอลงด้วยเช่นกัน ขณะที่มองว่าภาพรวมในครึ่งปีหลังโดยเฉลี่ยแล้วจะชะลอตัวกว่าครึ่งปีแรก แต่ยังรักษาระดับการเติบโตของ GDP ได้เดิน 3% ในแต่ละไตรมาส
ส่วนในปี 60 คาดว่าเศรษฐกิจไทยยังมีแรงส่งต่อให้เติบโตได้ใกล้เคียงปีนี้
 